jkorsvik/nowiki_second_scrape_merged huggingface dataset:
Forbrukerkjøpsloven

Lov om forbrukerkjøp, også kalt forbrukerkjøpsloven, er en norsk lov som regulerer salg av ting til en forbruker når selgeren eller selgerens representant opptrer i næringsvirksomhet. Kjøperen er en forbruker som kjøper noe til personlig bruk. Loven er ufravikelig (preseptorisk) i den forstand at den ikke kan fravikes ved avtale hvis det er til ugunst for forbruker. Avtaler som fraviker fra loven til gunst for forbruker er derimot lovlig.
Loven ble satt i kraft 1. juli 2002.
Salg mellom privatpersoner eller næringsdrivende imellom reguleres av kjøpsloven.


== Se også ==
Angrerettloven
Fjernsalg
Elektronisk handel (Internettsalg)
Postordresalg
Telefonsalg
Forbrukerklageutvalget (Tidligere Forbrukertvistutvalget, FTU)
Forbrukerrådet
Forbrukertilsynet
Garanti
Reklamasjonsrett
Kjøpsloven


== Eksterne lenker ==
Lovdata – Lov om forbrukerkjøp (Forbrukerkjøpsloven)
Kjøpsloven

Lov om kjøp, også kalt kjøpsloven, er en lov iverksatt 1. januar 1989 som regulerer kjøp mellom privatpersoner eller mellom næringsdrivende. Ved kjøp fra næringsdrivende av forbruker foretatt etter 1. juli 2002 er det forbrukerkjøpsloven som gjelder.
I motsetning til forbrukerkjøpsloven er kjøpsloven fravikelig ved avtale (deklaratorisk), slik at de to kjøpspartene kan avtale at andre regler skal gjelde for kjøpet enn det som fremkommer av kjøpsloven.


== Loven gjelder ==
Kjøp mellom næringsdrivende
Kjøp mellom forbruker og næringsdrivende der kjøpet er foretatt før 1. juli 2002
Kjøp mellom to privatpersoner uten bruk av mellommann
Hvis det er opplyst at mellommannen ikke er selger og at mellommannen ikke har ansvar for manglerI tilfeller der man ikke finner noen løsning direkte med selger, er det en rekke ulike klagenemnder som kan tilkalles for å forsøke å fullbyrde et krav. Noen ganger vil en forliksklage eller stevning kunne tas ut direkte. 


== Referanser ==


== Se også ==
Angrerettloven
Fjernsalg
Elektronisk handel (Internettsalg)
Postordresalg
Telefonsalg
Forbrukerkjøpsloven
Forbrukerklageutvalget (Tidligere Forbrukertvistutvalget, FTU)
Forbrukerrådet
Forbrukertilsynet
Garanti
Reklamasjonsrett


== Eksterne lenker ==
Lovdata – Lov om kjøp (Kjøpsloven)
Flandern rundt 2009

Flandern rundt 2009 ble arrangert 5. april 2009. Det var den 93. utgaven av Flandern rundt.
I tillegg til de 18 Protour-lagene, var også Landbouwkrediet-Colnago, Topsport Vlaanderen-Mercator, Barloworld, Cervélo TestTeam, Skil-Shimano, Vacansoleil Pro Cycling Team og Vorarlberg-Corratec på startstreken.
Stijn Devolder vant som året før etter et solobrudd noen mil før mål.  


== Resultater ==


== Eksterne lenker ==
Offisielt nettsted 
(en) 2009 Ronde van Vlaanderen – kategori av bilder, video eller lyd på Commons
Militærhospitalet

Militærhospitalet er betegnelsen på en panelt, laftet tømmerbygning fra 1807, idag ved Grev Wedels plass i Oslo. Bygningen var opprinnelig et hospital for soldater, derav navnet Militærhospitalet.


== Militærhospitalet i dag ==
I dag (2017) holder den militære enheten Forsvarsmateriell til i Militærhospitalet.
Tidligere hadde anlegget huset ulike offentlige kulturinstitusjoner. Norsk kulturråds administrasjon, Fond for lyd og bilde, Statens kunstnerstipend og Musikkfondene flyttet fra Militærhospitalet til Mølleparken 2 ved Akerselva i 2013. Selskabet for Oslo Byes Vel holdt også til i Militærhospitalet, men flyttet ved utgangen av 2015 til andre lokaler i nærheten. Etaten Forsvarsmateriell, som ble opprettet 1. januar 2016, flyttet inn i Militærhospitalet i 2016.


== Historie ==
Opprinnelig ble Militærhospitalet oppført på Damløkken, Akersgata 44, i 1807 av arkitekt og byggmester Johan Raphael Pousette. Militærhospitalet måtte bygges da det var så mange syke og sårede soldater inne på Akershus festning at dette ble et sikkerhetsproblem. I tillegg raste Napoleonskrigene i Europa, og man ville være forberedt på at behovet kunne øke ytterligere.
Som følge av uavhengigheten i 1814, hadde Norge som gjenoppstått suveren stat behov for å få et eget Rikshospital, og alle bygningene i kvartalet ble ominnredet til dette formålet. Ved denne anledningen ble Militærhospitalet kledd med utvendig panel. Nasjonens nye rikshospital åpnet i disse i 1826, og holdt til her fram til 1883, da det flyttet inn i nye bygninger i Pilestredet. Deretter huset kvartalet offentlige kontorer, både for departementer og politiet og påtalemyndigheten.
Ved rivningen av Empirekvartalet ble bygningen demontert og lagret på Norsk Folkemuseum på Bygdøy. I 1983 ble bygningen gjenreist der den står idag.


== Referanser ==


== Eksterne lenker ==
«Militærhospitalet». Kulturminnesøk. Riksantikvaren – Direktoratet for kulturminneforvaltning. 
Artikkel fra Kulturrådets nettsider om Militærhospitalet
Artikkel fra Artemisia om Militærhospitalets arkitektur
Bilde av Militærhospitalet: Wilse, Anders Beer. «Empirekvartalet». Europeana. Besøkt 5. september 2012.
Hurtigruten 365

Hurtigruten 365 er en norsk dokumentarserie om hurtigruteskipet MS «Midnatsol» som gikk på NRK1 i 2006. I serien skildres livet ombord på hurigruta i løpet av et år. Serien var produsert og vist av NRK og bestod av totalt 20 episoder. Den ble innspilt i 2005.  
Serien var verdens første digitale TV produksjon, i det den var den første i verden til å benytte filbasert digital teknologi i en slik skala.


== Referanser ==


== Eksterne lenker ==
(no) Hurtigruten 365 hos Filmfront 
(no) Hurtigruten 365 på NRK TV
Ole Kristian Holthe

Ole Kristian Holthe (født 1943) er en norsk statsviter, fredsforsker og diplomat. 
Holthe var i flere år tilknyttet Institutt for fredsforskning (PRIO) som hovedfagsstudent og stipendiat og som instituttbestyrer i 1975–76. Han gikk deretter over i utenrikstjeneste og har blant annet vært ambassadør i Iran.


== Referanser ==


== Eksterne lenker ==
(no) Publikasjoner av Ole Kristian Holthe i BIBSYS
Hamna

Hamna er et område på nordvestsiden av Tromsøya. De fleste innbyggerne i Hamna arbeider i andre bydeler, slik at den kan regnes som en drabantby. Det er mulig å kjøre gjennom Hamna via Ringvegen. I Hamna finnes det to barneskoler; Hamna skole (nord i Hamna) og Solneset skole (sør i Hamna). Siste store utbygging av Hamna er på toppen av Hamna (mot «gammel-Hamna» – klengenavn for den første bebyggelsen i Hamna) og er logisk nok kalt for «Hamnaåsen» eller «Hamnatoppen».
Fra 2013 til 2017 ble Hamna regnet som et eget tettsted, men har ellers inngått som en del av tettstedet Tromsø.
Høyeste punkt på Tromsøya er Varden med en høyde på 159 moh. Varden ligger som et midtpunkt mellom Hamna og Stakkevollan.
Per 1. januar 2018 er det to nærbutikker i Hamna hvorav den ene også står for håndtering av post for Posten Norge.
Det lokale idrettslaget Hamna Idrettslag ble stiftet i 1996 og driver blant annet med allidrett, fotball og turn..


== Gater og veier i Hamna ==

Antennevegen
Bakken
Berglivegen
Bevervegen
Bjørnebekkvegen
Dreggen
Ekornvegen
Fembøringen
Fiskekroken
Fiskeribølgen
Gaupevegen
Grevlingvegen
Hamnavegen
Haugstua
Ildervegen
Ilevegen
Jarsteinen
Jektvegen
Jervvegen
Kortbølgen
Kuttersvingen
Langbølgen
Linstubben
Minkvegen
Mårvegen
Notringen
Otervegen
Ringvegen (kun 225-768)
Røyskattvegen
Sjarkvegen
Toftvegen
Valbeinet
Vågvegen
Årevegen
Åttringen


== Referanser ==
Gulrandvikler

Gulrandvikler (Spatalistis bifasciana) er en sommerfugl som tilhører familien viklere (Tortricidae).


== Utseende ==
En liten (vingespenn 12 – 14 mm), bredvinget vikler. Forvingen er mørkt gråbrun med lys okerfarget spiss. Den kjennes lett på at vingen har to blå tverrstriper i den ytre delen. Bakvingen er gråbrun. Larven er grå, med brunsvart hodekapsel og glinsende brunsvarte ryggplater på det fremste og bakerste kroppsleddet.


== Levevis ==
Tradisjonelt har man regnet med at larvene til denne arten utvikler seg i fruktene ("bærene") til kornell, trollhegg og geitved. Men utvokste larver har også blitt funnet blant visne blader av eik og edelkastanje, og det er mulig at den ernærer seg av disse. De voksne sommerfuglene flyr i mai og juni. Den er sjelden i Norge og ble listet som nær truet (NT) i Norsk rødliste for arter fra 2006. Ved revisjonen i 2010 ble arten reklassifisert som ikke truet.


== Utbredelse ==
Den er utbredt i Vest- og Mellom-Europa. I Norge er den bare kjent fra Østfold.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Spatalistis bifasciana på UK moths: [2]
Fauna Europaea Web Service, utbredelsesdatabase for europeiske dyr: [3]


== Eksterne lenker ==
(en) gulrandvikler i Global Biodiversity Information Facility 
(no) gulrandvikler hos Artsdatabanken 
(sv) gulrandvikler hos Dyntaxa 
(en) gulrandvikler hos Fauna Europaea 
(en) gulrandvikler hos NCBI 
(en) Kategori:Spatalistis bifasciana – bilder, video eller lyd på Wikimedia Commons 
Spatalistis bifasciana – detaljert informasjon på Wikispecies
Gul eikevikler

Gul eikevikler (Aleimma loeflingiana) er en sommerfugl som tilhører familien viklere (Tortricidae).


== Utseende ==
En middelsstor (vingespenn 14 – 18 mm), forholdsvis kraftig vikler. Forvingen er nokså variabel i fargen, grunnfargen er gjerne gulbrun. Vingespissen er markert og spissvinklet. Forvingen kan ha tallrike, rødbrune tverrlinjer eller bredere, mørke tverrbånd eller flekker. Bakvingen er lyst gråbrun. Larven er gulbrun eller grågrønn, med spredte, svarte flekker og ganske lange børster.


== Levevis ==
Arten er knyttet til eik (Quercus spp.) og larven utvikler seg inne i et sammenrullet eikeblad rundt midtsommer. De voksne sommerfuglene flyr i juli – august.


== Utbredelse ==
Den er utbredt i Europa, unntatt lengst i nord. I Norge finnes den langs kysten til Sogn og Fjordane.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Aleimma loeflingiana på UK moths: [2]
Fauna Europaea Web Service, utbredelsesdatabase for europeiske dyr: [3]


== Eksterne lenker ==
(en) gul eikevikler i Global Biodiversity Information Facility 
(no) gul eikevikler hos Artsdatabanken 
(sv) gul eikevikler hos Dyntaxa 
(en) gul eikevikler hos Fauna Europaea 
(en) gul eikevikler hos NCBI 
(en) Kategori:Aleimma loeflingiana – bilder, video eller lyd på Wikimedia Commons 
(en) Aleimma loeflingiana – galleri av bilder, video eller lyd på Wikimedia Commons 
Aleimma loeflingiana – detaljert informasjon på Wikispecies
Rød flatvikler

Rød flatvikler (Acleris holmiana) er en sommerfugl som tilhører familien viklere (Tortricidae).


== Utseende ==
En liten (vingespenn 12 – 15 mm), rødbrun vikler. Arten kjennes lett på at den har en stor, trekantet, skinnende hvit flekk ved framkanten av forvingen. Denne har også blålige tverrlinjer. Bakvingen er lyst gråbrun.


== Levevis ==
Larven lever på busker og trær i rosefamilien, blant andre epletre, hagtorn, slåpetorn og rogn. Larven utvikler seg innenfor en innrullet bladkant. De voksne sommerfuglene flyr om natten i juli – august og kommer gjerne til lys. De skremmes også lett opp om dagen.


== Utbredelse ==
Den er utbredt over hele Europa unntatt lengst i nord. I Norge er den funnet nord til Hordaland, og dessuten i Sør-Trøndelag.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Acleris holmiana på UK moths: [2]
Fauna Europaea Web Service, utbredelsesdatabase for europeiske dyr: [3]


== Eksterne lenker ==
(en) rød flatvikler i Encyclopedia of Life 
(en) rød flatvikler i Global Biodiversity Information Facility 
(no) rød flatvikler hos Artsdatabanken 
(sv) rød flatvikler hos Dyntaxa 
(en) rød flatvikler hos Fauna Europaea 
(en) rød flatvikler hos NCBI 
(en) Kategori:Acleris holmiana – bilder, video eller lyd på Wikimedia Commons
Lønneblomstflatvikler

Lønneblomstflatvikler (Acleris forsskaleana) er en sommerfugl som tilhører familien viklere (Tortricidae).


== Utseende ==
En liten (vingespenn 12 – 15 mm), lyst brungul vikler. Forvingen har en mørk, V-formet tverrlinje og mørk ytterkant, ellers tallrike, smale, brune tverrlinjer. Sammen med brunlige vingeårer danner disse et nettmønster. Larven er gulaktig, delvis gjennomsiktig slik at de mørkt grønnlige tarmene skinner gjennom. Hodekapselen er knapt mørkere enn resten av larven.


== Levevis ==
Arten er knyttet til lønn (Acer spp.). Larvene lever først på sammenspunne blomster, siden inne i et sammenrullet blad. De voksne sommerfuglene flyr om kvelden og natta i juli – august.


== Utbredelse ==
Den er utbredt over det meste av Europa, unntatt lengst i nord, og finnes også i Nord-Amerika. I Norge er den funnet spredt nord til Sør-Trøndelag.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Acleris forsskaleana på UK moths: [2]
Fauna Europaea Web Service, utbredelsesdatabase for europeiske dyr: [3]


== Eksterne lenker ==
(en) lønneblomstflatvikler i Global Biodiversity Information Facility 
(no) lønneblomstflatvikler hos Artsdatabanken 
(sv) lønneblomstflatvikler hos Dyntaxa 
(en) lønneblomstflatvikler hos Fauna Europaea 
(en) lønneblomstflatvikler hos NCBI 
(en) Kategori:Acleris forsskaleana – bilder, video eller lyd på Wikimedia Commons
Jordbærflatvikler

Jordbærflatvikler Acleris comariana er en sommerfugl som tilhører familien viklere (Tortricidae). Det normerte norske navnet viser til at den viktigste næringsplanten er jordbær, i tillegg til noe myrhatt.


== Utseende ==
En middelsstor (vingespenn 14 – 16 mm), mer eller mindre brunlig vikler. Den er ganske variabel i fargen, men har nesten alltid en stor, trekantet, mørk flekk ved framkanten av forvingen. Når sommerfuglen hviler, virker den ganske flat med klokkeformet omriss. Arten er vanskelig å skille fra buskflatvikler (Acleris laterana) på utseendet alene.


== Levevis ==
Larven lever på jordbær Fragaria spp., både ville og dyrkede, og på myrhatt Comarum palustre. Den lever mellom sammenspunne blader, og kan gjøre noe skade i jordbærdyrking. Arten har to generasjoner hvert år, de voksne sommerfuglene flyr i juni – juli og i oktober – november.


== Utbredelse ==
Arten finnes over det meste av Europa, unntatt i sørøst, og også i Kina, Japan, Øst-Sibir, Korea og Nord-Amerika. Det er uklart om den også finnes i de vestlige delene av Asia.
I Norge er den funnet nord til Troms.


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Acleris comariana på UK moths: [2]
Fauna Europaea Web Service, utbredelsesdatabase for europeiske dyr: [3]


== Eksterne lenker ==
(en) myrhattflatvikler i Global Biodiversity Information Facility 
(no) myrhattflatvikler hos Artsdatabanken 
(sv) myrhattflatvikler hos Dyntaxa 
(en) myrhattflatvikler hos Fauna Europaea 
(en) myrhattflatvikler hos NCBI 
(en) Kategori:Acleris comariana – bilder, video eller lyd på Wikimedia Commons
Buskflatvikler

Buskflatvikler (Acleris laterana) er en sommerfugl som tilhører familien viklere (Tortricidae).


== Utseende ==
En forholdsvis stor (vingespenn 15 – 20 mm) vikler. Den er ganske variabel, men forvingen har nesten alltid en ganske bred, rødlig, trekantet til trapesformet flekk ved framkanten. Arten kan være vanskelig å skille fra jordbærflatvikler (Acleris comariana), noen ganger må man undersøke kjønnsorganene for å bestemme de to artene. Om man har klekt dem fra larver, er saken klar, for artene har ulike vertsplanter. Dessuten faller buskflatviklerens flygetid gjerne mellom flyhetidene for jordbærflatviklerens to generasjoner.


== Levevis ==
Arten utvikler seg inne i et sammenrullet blad av ulike busker, blant andre viere, blåbær, blokkebær, bringebær, slåpetorn og rogn. De voksne sommerfuglene flyr i august – september.


== Utbredelse ==
Den er utbredt over hele Europa og også ved Stillehavet i Øst-Asia.
I Norge er den vanlig nord til den sørlige delen av Nordland.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Acleris laterana på UK moths: [2]
Fauna Europaea Web Service, utbredelsesdatabase for europeiske dyr: [3]


== Eksterne lenker ==
(en) buskflatvikler i Global Biodiversity Information Facility 
(no) buskflatvikler hos Artsdatabanken 
(sv) buskflatvikler hos Dyntaxa 
(en) buskflatvikler hos Fauna Europaea 
(en) buskflatvikler hos NCBI 
(en) Kategori:Acleris laterana – bilder, video eller lyd på Wikimedia Commons
Granflatvikler

Granflatvikler (Acleris abietana) er en sommerfugl som tilhører familien viklere (Tortricidae).


== Utseende ==
En ganske stor (vingespenn 18 – 25 mm), brunspraglete vikler. Forvingene er ganske utvidet nær roten (markerte "skuldre") og nesten rektangulære.
De er spraglet i brunt eller gråbrunt. Bakvingen er lyst brunlig.


== Levevis ==
Larvene lever på granbar, der de utvikler seg mellom sammenspunnet bar i juli – august.


== Utbredelse ==
Den har en forholdsvis begrenset utbredelse i Nord- og Øst-Europa.
I Norge er den utbredt nord til Hordaland og den nordlige delen av Oppland.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Fauna Europaea Web Service, utbredelsesdatabase for europeiske dyr: [2]


== Eksterne lenker ==
(en) granflatvikler i Global Biodiversity Information Facility 
(no) granflatvikler hos Artsdatabanken 
(sv) granflatvikler hos Dyntaxa 
(en) granflatvikler hos Fauna Europaea 
(en) granflatvikler hos NCBI 
(en) Kategori:Acleris abietana – bilder, video eller lyd på Wikimedia Commons 
Acleris abietana – detaljert informasjon på Wikispecies
Blåbærflatvikler

Blåbærflatvikler (Acleris maccana) er en sommerfugl som tilhører familien viklere (Tortricidae).


== Utseende ==
En ganske stor (vingespenn 19 – 25 mm), mer eller mindre brunlig vikler. Forvingen er utvidet nær roten (markerte "skuldre") og nærmest rektangulære. Fargen er svært variabel, den kan være nærmest ensfarget brun eller hvit med brune tegninger. Vanligvis er det en bred, trekantet, brunlig flekk ved framkanten. Bakvingen er brunhvit.


== Levevis ==
Arten har larver som lever mellom sammenspunne blader av blåbær (Vaccinium myrtillus) eller blokkebær (Vaccinium uliginosum). De utvikler seg i juli – august.


== Utbredelse ==
Den er utbredt i det meste av Europa, unntatt den sørligste delen, og det nordlige Nord-Amerika. I tillegg finnes den ved Stillehavet i Nordøst-Asia.
Den finnes trolig over hele Norge.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Fauna Europaea Web Service, utbredelsesdatabase for europeiske dyr: [2]


== Eksterne lenker ==
(en) blåbærflatvikler i Global Biodiversity Information Facility 
(no) blåbærflatvikler hos Artsdatabanken 
(sv) blåbærflatvikler hos Dyntaxa 
(en) blåbærflatvikler hos Fauna Europaea 
(en) blåbærflatvikler hos NCBI 
(en) Kategori:Acleris maccana – bilder, video eller lyd på Wikimedia Commons
Lønnebladflatvikler

Lønnebladflatvikler (Acleris sparsana) er en sommerfugl som tilhører familien viklere (Tortricidae).


== Utseende ==
En nokså stor (vingespenn 18 – 22 mm), lyst gråspraglete måler. Forvingen er utvidet nær roten (markerte "skuldre") og nesten rektangulær. Den er mer eller mindre gråspraglete, noen ganger med en stor, brunlig flekk ved framkanten. Bakvingen er lysgrå.


== Levevis ==
Arten har larver som lever mellom sammenspunne blader av lønn (Acer spp.), bøk (Fagus sylvatica) og andre løvtrær. De voksne sommerfuglene flyr i august – oktober.


== Utbredelse ==
Den er utbredt i Europa østover til Kaukasus.
I Norge er den funnet nord til Sør-Trøndelag.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Acleris sparsana på UK moths: [2]
Fauna Europaea Web Service, utbredelsesdatabase for europeiske dyr: [3]


== Eksterne lenker ==
(en) lønnebladflatvikler i Global Biodiversity Information Facility 
(no) lønnebladflatvikler hos Artsdatabanken 
(sv) lønnebladflatvikler hos Dyntaxa 
(en) lønnebladflatvikler hos Fauna Europaea 
(en) lønnebladflatvikler hos NCBI 
(en) Kategori:Acleris sparsana – bilder, video eller lyd på Wikimedia Commons
Nettflatvikler

Nettflatvikler (Acleris rhombana) er en sommerfugl som tilhører familien viklere (Tortricidae).


== Utseende ==
En middelsstor (vingespenn 14 – 19 mm), gulaktig måler. Palpene er nokså lange og stikker fram foran hodet som et kort nebb. Forvingen er utvidet ved roten, når sommerfuglen hviler er den klokkeformet i omriss. Vingens ytterkant er tydelig innbuktet bak vingespissen slik at vingen er markert sigdformet, dette er et godt artskjennetegn. Vingen er lyst brungul til rødbrun, med tallrike, smale, brune tverrlinjer som sammen med mørke vingeårer danner et nettmønster. Noen ganger er det en mørk, trekantet tegning i vingens ytre del. Bakvingen er brunhvit. Larven er brungul med korte, lyse børster. Hodekapselen er rødbrun, beina mørke.


== Levevis ==
Larven lever på mange ulike busker og løvtrær, blant andre epletrær, hagtorn og slåpetorn. De voksne sommerfuglene flyr om natten i august – oktober.


== Utbredelse ==
Den er utbredt over hele Europa og de vestligste delene av Asia østover til Lilleasia og Turkmenistan.
I Norge er den funnet nord til Møre og Romsdal.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Acleris rhombana på UK moths: [2]
Fauna Europaea Web Service, utbredelsesdatabase for europeiske dyr: [3]


== Eksterne lenker ==
(en) nettflatvikler i Global Biodiversity Information Facility 
(no) nettflatvikler hos Artsdatabanken 
(sv) nettflatvikler hos Dyntaxa 
(en) nettflatvikler hos Fauna Europaea 
(en) nettflatvikler hos NCBI 
(en) Kategori:Acleris rhombana – bilder, video eller lyd på Wikimedia Commons